《雨中花慢》
宋代·佚名

宴阙倚栏郊外，乍别芳姿，醉登长陌。渐觉联绵离绪，淡薄秋色。

宝马频嘶，寒蝉晚、正伤行客。念少年踪迹。风流声价，泪珠偷滴。

从前与、酒朋花侣，镇赏画楼瑶席。今夜里、清风明月，水村山驿。

往事悠悠似梦，新愁苒苒如织。断肠望极。重逢何处，暮云凝碧。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。